Урачыстая сустрэча стала добрай нагодай узнагародзіць і лепшых школьнікаў-спартсменаў, якія дасягнулі выдатных вынікаў. Напрыклад, выпускнік СШ № 1 Уладзіслаў Рагалевіч — неаднаразовы прызёр і пераможца чэмпіянатаў свету і Еўропы па тайландскім боксе, а 9-класнік з гімназіі Ян Абрамчык — прызёр чэмпіянату Еўропы па кікбоксінгу. Прэміі таксама атрымалі вучаніца СШ № 4 Кацярына Пракопчык і гімназіст Дзмітрый Андрыевіч. Акрамя Дзмітрыя, усе выхаванцы мясцовай дзіцяча-юнацкай спартыўнай школы. Падзячныя лісты старшыні райвыканкама атрымалі таксама трэнеры і бацькі.